Държавен вестник, бр. 36, 2004 г., стр. 58

С Т Р .  58
Д Ъ Р Ж А В Е Н   В Е С Т Н И К
Б Р О Й  36
2. ъгъл не по-голям от 15°, когато повърх-
ността на регистрационния номер е наклонена
надолу и разстоянието от горния ръб на табела-
та до земята е над 1,2 m.
Чл. 7. При разполагането на задните ре-
гистрационни табели се спазват следните раз-
стояния спрямо земната повърхност:
1. височината на долния ръб на табелата е
над 0,3 m;
2. височината на горния ръб на табелата е
под 1,2 m.
Чл. 8. (1) При невъзможност да се спази изис-
кването по чл. 7, т. 2 височината може да е над
1,2 m, но възможно най-близо до тази граница,
доколкото конструктивните особености на ПС
позволяват.
(2) В случаите по ал. 1 височината не може
да е над 2 m.
Чл. 9. Задната регистрационна табела се
монтира така, че да е видима в цялото прост-
ранство между следните четири равнини и при
следните условия:
1. двете вертикални равнини, допирателни на
двата странични ръба на табелата, сключващи
ъгъл 30° със средното надлъжно сечение на ПС;
2. равнината, допирателна на горния ръб на
табелата, сключваща ъгъл 15° с хоризонталата
(хоризонталната равнина);
3. равнината, допирателна на долния ръб на
табелата, сключваща ъгъл 15° с хоризонталата
(хоризонталната равнина), когато височината
на горния ръб на табелата е 1,2 m над пътната
повърхност.
Чл. 10. Разстоянията, посочени в чл. 6, 7, 8 и
9, се измерват на ненатоварено ПС.
Чл. 11. Изпълнителният директор на Из-
пълнителна агенция “Автомобилна админис-
трация” не може да отказва издаване на серти-
фикат за одобряване тип на ПС на основания,
свързани с формата и размерите на мястото за
монтиране на задните регистрационни табе-
ли, ако те отговарят на изискванията на тази
наредба.
ДОПЪЛНИТЕЛНА РАЗПОРЕДБА
§ 1. По смисъла на тази наредба “превозно
средство” е всяко МПС, предназначено за дви-
жение по пътищата, комплектувано или неком-
плектувано, притежаващо най-малко четири
колела и максимална конструктивна скорост
не по-малка от 25 km/h, и неговите ремаркета,
с изключение на ПС, движещи се по релси, трак-
тори за селското и горското стопанство, както
и всяка друга самоходна машина.
ЗАКЛЮЧИТЕЛНИ РАЗПОРЕДБИ
§ 2. Наредбата се издава на основание чл.138,
ал.4 от Закона за движението по пътищата.
§ 3. За категория М1 наредбата влиза в сила
от 1 юни 2004 г., а за категории М2, М3, N1, N2,
N3, О1,О2,О3 и О4—от 31 декември 2005 година.
Министър: Н. Василев
10167
НАРЕДБА № 99
от 8 януари 2004 г.
за одобряване типа на нови моторни превозни
средства по отношение на предните нискораз-
положени защитни устройства, на техния мон-
таж и за одобряване типа на предни нискораз-
положени защитни устройства
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят:
1. условията и редът за одобряване типа на
предни нискоразположени защитни устройст-
ва за превозни средства (ПС) като отделни тех-
нически възли, предназначени за монтиране на
ПС от категории N2 и N3, и изискванията към
маркировката за одобрение;
2. условията и редът за одобряване типа на
ПС от категории N2 и N3 по отношение монти-
рането на предни нискоразположени защитни
устройства, одобрени като отделни технически
възли (от одобрен тип);
3. условията и редът за одобряване типа на
ПС от категории N2 и N3 по отношение на пред-
ните нискоразположени защитни устройства;
4. техническите изисквания към ПС по от-
ношение на предните нискоразположени защит-
ни устройства.
Чл. 2. Наредбата не се прилага за ПС от ка-
тегория N2, чиято максимална допустима маса
не превишава 7,5 t с изключение на изискване-
то просветът им да бъде 400 mm.
Чл. 3. Наредбата не се прилага за:
1. превозни средства с висока проходимост
от категориите N2 и N3;
2. превозни средства, които поради своето
предназначение не отговарят на техническите
изисквания.
Г л а в а  в т о р а
ОДОБРЯВАНЕ ТИПА НА ПРЕДНО НИСКО-
РАЗПОЛОЖЕНО ЗАЩИТНО УСТРОЙСТВО
КАТО ОТДЕЛЕН ТЕХНИЧЕСКИ ВЪЗЕЛ И
ИЗИСКВАНИЯ КЪМ МАРКИРОВКАТА ЗА
ОДОБРЯВАНЕ
Раздел I
Заявление за одобряване типа
Чл. 4. Типът на предно нискоразположено
защитно устройство като отделен технически
възел на ПС се одобрява по реда на глава втора,
раздел I от Наредба № 60 за одобряване типа на
нови моторни превозни средства и техните ре-
маркета (ДВ, бр. 59 от 2003 г.).
Чл. 5. (1) За одобряване типа на предно нис-
коразположено защитно устройство като отде-
лен технически възел производителят подава
заявление до изпълнителния директор на Изпъл-
нителна агенция “Автомобилна администрация”
(ИА “АА”) в съответствие с чл. 3, ал. 2 от На-
редба № 60 за одобряване типа на нови моторни
превозни средства и техните ремаркета.